paragraph_text: Patan (sanskrt: पाटन Pātan, nepalski: यल Yala) ili Lalitpur je pored Katmandua i Pokhara, jedan od najvećih gradova Nepala. To je nevjerojatan grad velikog povijesnog i kulturnog značaja. Nalazi se samo preko svete rijeke Bagmati, oko 14 km istočno od grada Katmandua. Središte je obrta i primijenjenih umjetnosti himalajske doline (Dolina Katmandu), a poznat je i po festivalima i svečanostima, lijepim umjetnostima, osobito proizvodnji metalnih i kamenih skulptura. Grad se prostire na 16 km² i podijeljen je na 22 općinska kraja.